Hvis du skal skrive speciale i pædagogisk psykologi i efteråret 2012 så skal du ansøge om specialevejleder **senest den 15. juni 2012 kl. 12.**

Vi ved endnu ikke hvem der har mulighed for at vejlede specialer i efteråret. Skriv gerne navn på den eller de vejledere, du kan forestille dig er relevante. Vi tildeler vejledere ud fra de emner og interesser, der fremgår af vejledningsskemaet og de anførte navne på vejledere, såfremt de har tid og vurderer emnet som relevant at vejlede.

Vær opmærksom på at du også skal bruge denne koordinerede vejledertildeling, hvis du først forventer at starte specialeprocessen senere i semesteret. Årsagen er, at det kan være vanskeligt at finde en vejleder, der har tid og mulighed for at vejlede, hvis du først ansøger om vejleder midt i semesteret.

Eventuelle specialehold og forskningsprojekter med specialetilknytning for efterårssemestret 2012 bliver annonceret på Blackboard (samme sted som denne meddelelse) senest den 1. juni.

Du skal benytte det ansøgningsskema, der ligger på følgende link:

<http://elearning.dpu.dk/drift/tilmeld/>

Venlig hilsen

Mia Herskind og Anne Maj Nielsen

Specialekoordinatorer